Държавен вестник, бр. 26, 2008 г., стр. 54

С Т Р .  54
Д Ъ Р Ж А В Е Н   В Е С Т Н И К
Б Р О Й  26
Чл. 244. (1) Изводите на статорната и ротор-
ната намотка и кабелните глави се защитават—
предпазват от случаен допир.
(2) Въртящите се части на машините—пре-
водни колела, съединители, вентилатори, от-
крити части на валове, се предпазват с огради,
снемането на които по време на работа се за-
бранява.
Чл. 245. (1) На електродвигателите и задвиж-
ваните от тях механизми се поставят стрелки,
показващи посоката на въртене.
(2) Върху електродвигателите и пускорегу-
лиращите устройства се поставят надписи, указ-
ващи задвижваните механизми или агрегати.
Чл. 246. За електродвигателите с принуди-
телно смазване на лагерите се предвижда за-
щита, която да изключва електродвигателя при
повишение на температурата на лагерите или
при прекъсване на подаването на смазка.
Чл. 247. (1) Защитата на електродвигатели-
те се изпълнява в съответствие с изискванията
на Наредба № 3 за устройството на електричес-
ките уредби и електропроводните линии.
(2) На електродвигателите, които е възмож-
но да се претоварват по технологични причини,
се поставя защита срещу претоварване, която
действа на сигнал, автоматично разтоварване
или изключване.
(3) Когато от действието на защитата из-
ключи електродвигател на отговорен механи-
зъм и липсва резерв, допуска се повторно включ-
ване на електродвигателя след щателна провер-
ка на схемата на управление, защитата и самия
двигател.
Чл. 248. (1) Напрежението на шините на
разпределителните устройства, от които се за-
хранват електродвигателите, се поддържа в гра-
ниците 100 ч 105 % от номиналното.
(2) За осигуряване на дълготрайна експлоа-
тация на електродвигателите не се препоръчва
работата им при напрежение над 110 % и под
90 % от номиналното.
(3) Допуска се работа на електродвигатели-
те с номинална мощност при изменение на чес-
тотата на захранващата мрежа в границите
± 2,5 %, ако това не нарушава работата на зад-
вижвания механизъм.
(4) Номиналната мощност на електродвига-
телите се запазва при едновременно отклоне-
ние на напрежението в границите ± 10 % и чес-
тотата в границите ±  2,5 % от номиналните
стойности, ако при работа с повишено напре-
жение и понижена честота или номинално нап-
режение и повишена честота сумата от абсо-
лютната стойност на отклонението на напре-
жението и честотата не надвишава 10 %.
Чл. 249. На местните електротабла, захран-
ващи електродвигателите, се монтират волт-
метри или сигнални лампи, указващи наличие-
то на напрежение.
Чл. 250. На таблата за захранване или уп-
равление на електродвигателите се монтират
амперметри за контрол на статорния ток при
асинхронни двигатели, възбудителния ток при
синхронните двигатели и котвения ток при по-
стояннотоковите двигатели, когато те задвиж-
ват отговорни механизми и агрегати, работещи
с променливо натоварване или при възможност
за технологично претоварване.
Чл. 251. Честотата на цикъла пускане—спи-
ране на асинхронните двигатели с накъсо съе-
динен ротор се определя от инструкцията на
производителя.
Чл. 252. (1) Електродвигателите, намиращи
се продължително време в резерв, периодично
се оглеждат и изпитват по график от специали-
зирания персонал на звеното на предприятието
или енергетика.
(2) Възможността за включване на елект-
родвигателите без сушене се определя чрез ко-
ефициента на абсорбация.
Чл. 253. (1) Вертикалната и надлъжната
съставляваща на вибрациите, измерени на ла-
герите на електродвигателя, куплиран със зад-
вижвания механизъм, съответстват на допус-
тимите стойности, дадени в инструкциите на
производителя.
(2) Периодичността за измерване на вибра-
циите на лагерите на електродвигателите на
отговорни механизми се определя с местни
инструкции.
Чл. 254. Постоянният контрол на: натовар-
ването на електродвигателите, вибрациите,
температурата на лагерите, входящия и изхо-
дящия въздух в двигателите със затворена сис-
тема на вентилация, грижите за състоянието
на лагерите, операциите по пускането, регу-
лирането и спирането, се извършват от об-
служващия персонал.
Чл. 255. (1) Електродвигателят се изключва
незабавно от мрежата при:
1. нещастен случай с човек или при опасност
от поражение от електрически ток;
2. появяване на дим или огън от електродви-
гателя или неговата пусково-регулираща апа-
ратура;
3. вибрации над допустимите граници, кои-
то застрашават целостта на електродвигателя;
4. авария в задвижвания механизъм;
5. нагряване на лагерите над допустимата
температура, посочена в инструкцията на про-
изводителя;
6. значително намаляване на скоростта на
въртене, съпроводено с бързо нагряване на елек-
тродвигателя.
(2) В местни инструкции могат да бъдат
посочени и други случаи, при които електро-
двигателите се изключват аварийно.
Чл. 256. Профилактичните огледи, изпитва-
ния и ремонти на електродвигателите се извър-
шват от специализирания персонал на пред-
приятието или от лицензирана външна фирма.
Чл. 257. (1) Периодичността за извършване
на текущите и основните ремонти на електро-
двигателите се определя от енергетика и се ут-
върждава от ръководителя на предприятието.